**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.188/7(prot. Nr.7, 12.§) |

Par sadarbības līguma noslēgšanu

agrīnās intervences multimodālās

programmas “STOP 4-7” īstenošanā

Pamatojoties uz Pašvaldību likuma 4. panta pirmās daļas 4. punktu, 78. panta pirmo daļu, Valsts pārvaldes iekārtas likuma 54. panta piekto daļu, 61. pantu un Liepājas pilsētas domes 2017. gada 17. augusta saistošo noteikumu Nr.14 “Liepājas pilsētas pašvaldības nolikums” 109. punktu, ievērojot Latvijas nacionālo attīstības plānu 2021.–2027. gadam, kura stratēģiskais mērķis ir līdz minimumam samazināt nabadzības risku bērniem un jauniešiem, nodrošinot vienlīdzīgas iespējas visiem bērniem viņu pieaugšanas ceļā, un izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar Valsts kanceleju un biedrību “Latvijas Kognitīvi biheiviorālās terapijas asociācija” par sadarbību agrīnās intervences multimodālās programmas “STOP 4-7” īstenošanā.

2. Pilnvarot Liepājas pilsētas pašvaldības iestādes “Liepājas pilsētas Izglītības pārvalde” vadītāju Kristīni Niedri-Latheri parakstīt lēmuma 1. punktā minēto sadarbības līgumu, kā arī tā grozījumus, kas neskar sadarbības līguma būtiskās sastāvdaļas, ja tādus būs nepieciešams veikt, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Valsts kancelejai, biedrībai “Latvijas Kognitīvi biheiviorālās terapijas asociācija”, Liepājas pilsētas Izglītības pārvaldei, Domes priekšsēdētājam, Juridiskajai daļai |